2015. gada 8. decembrī Rīkojums Nr. 778

Rīgā (prot. Nr. 66  19. §)

**Par valstij piederošā zemesgabala Ģertrūdes ielā 32, Ventspilī, nodošanu Ventspils pilsētas pašvaldības īpašumā**

1. Saskaņā ar Publiskas personas mantas atsavināšanas likuma 42. panta pirmo daļu un 43. pantu atļaut Satiksmes ministrijai nodot bez atlīdzības Ventspils pilsētas pašvaldības īpašumā nekustamo īpašumu (nekustamā īpašuma kadastra Nr. 2700 005 0527) – zemes vienību 0,1613 ha platībā (zemes vienības kadastra apzīmējums 2700 005 0527) – Ģertrūdes ielā 32, Ventspilī (turpmāk – nekustamais īpašums), kas ierakstīts zemesgrāmatā uz valsts vārda Satiksmes ministrijas personā.

2. Ventspils pilsētas pašvaldībai saskaņā Publiskas personas mantas atsavināšanas likuma 42. panta pirmo daļu nekustamo īpašumu:

2.1. atbilstoši likuma "Par pašvaldībām" 15. panta pirmās daļas 2. punktam izmantot pašvaldības autonomo funkciju īstenošanai – pašvaldības administratīvās teritorijas labiekārtošanai un sanitārās tīrības nodrošināšanai (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana, parku, skvēru un zaļo zonu ierīkošana un uzturēšana, atkritumu savākšanas un izvešanas kontrole);

2.2. bez atlīdzības nodot valstij, ja tas vairs netiek izmantots šā rīkojuma 2.1. apakšpunktā minēto funkciju īstenošanai.

3. Ventspils pilsētas pašvaldībai, nostiprinot zemesgrāmatā īpašuma tiesības uz nekustamo īpašumu:

3.1. norādīt, ka īpašuma tiesības nostiprinātas uz laiku, kamēr Ventspils pilsētas pašvaldība nodrošina šā rīkojuma 2.1. apakšpunktā minēto funkciju īstenošanu;

3.2. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.

4. Šā rīkojuma 3.2. apakšpunktā minēto aizliegumu – apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts par labu valstij (Valsts kases personā), lai apgūtu Eiropas Savienības fondu līdzekļus.

Ministru prezidente Laimdota Straujuma

Satiksmes ministra

pienākumu izpildītājs,

iekšlietu ministrs Rihards Kozlovskis